《黄帝赞诗》
魏晋·曹毗

轩辕应玄期，幼能总百神。体练五灵妙，气含云露津。

掺石曾城岫，铸鼎荆山滨。豁焉天扉开，飘然跨腾鳞。

仪辔洒长风，褰裳蹑紫宸。

作者简介：东晋谯国（今安徽亳州）人，字辅佐。好文籍，善词赋。郡察孝廉，除郎中。迁句章令，征拜太学博士。尝著《扬都赋》。累迁尚书郎、下邳太守。以名位不至，著《对儒》以自释。官至光禄勋。